चिंपैंजी

चिंपैंजी जेकरा आम बोलचाल के भाषा म कभी-कभी चिम्प भी कहलो जाय छै, पैन जीनस (वंश) के वनमानुष (एप) के दुगो वर्तमान प्रजाति के सामान्य नाम छीकै। कांगो नदी दोनों प्रजाति के मूल निवास स्थान के बीच सीमा के काम करै छै:
 आम चिंपांज़ी, पैन ट्रोग्लोडाइट्स (पश्चिम आरू मध्य अफ्रीका)
 बोनोबो, पैन पैनिस्कस (कांगो लोकतांत्रिक गणराज्य के जंगल म)

चिंपैंजी; बोनोबो, गोरिल्ला, मानव आरू ओरंगउटान के साथ होमिनिडे परिवार के सदस्य छीकै। एप्स प्रजाती के जीव क साधारण भाषा म चिम्पांज़ी कहै छै। सबस जानलो मानलो चिम्पांज़ी पैन ट्रोदलोडाइटस (Pan troglodytes) छै, जे मुख्यतः पश्चिमी तथा मध्य अफ्रिका म पयलो जाय छै। चिम्पांज़ी होमीनीडा परिवार के सदस्य छीकै। मनुष्य तथा गोरिल्ला भी यही परिवार के छीकै। चिम्पांजी लगभग साठ लाख वर्ष पहीने मानव विकास के प्रक्रिया स अलग होय गेलो छेलै आरू चिम्पांजी के दुगो प्रजाति मनुष्य के सबसः करीबी जीवित संबंध छै, ई सभ होमिनी जनजाति (होमिनिया उप-जनजाति के वर्तमान प्रजाति के साथ) के सदस्य छीकै। चिम्पांजी पैनिना उप-जनजाति के एकमात्र ज्ञात सदस्य भी छीकै। ई दुगो पैन प्रजाति के विभाजन खाली दस लाख (1 मिलियन) वर्ष पहीने ही होलो छेलै।